stanford-oval/wikipedia huggingface dataset:
SPA (auto)

SPA 23 S vuodelta 1922
SPA on vuosina 1906–1926 valmistettu italialainen automerkki. Tehtaan perusti Giovanni Ceirano vuonna 1906 nimellä Società Ligure Piemontese Automobili, lyhennettynä SPA. Tehdas valmisti aluksi urheiluautoja, joissa oli iso moottori, iskutilavuudeltaan 7 785 cm³ ja 11 677 cm³. Ensimmäisenä vuonna valmistui 300 autoa.
Vuonna 1910 SPA valmisti pienemmällä nelisylinterisellä rivimoottorilla varustettua automallia. Tehdas esitteli 1912 SPA 30/40 HP-mallin, jossa oli 2 658 cm³ rivimoottori, teholtaan 29 kW eli 40 hevosvoimaa. Mallinimessä 30/40 HP näkyy ensimmäisenä lukuna Italiassa verotukseen käytetty verohevosvoima ja jälkimmäisenä lukuna moottorin todellinen teho.
Fiat osti SPA-yrityksen 1926, jolloin loppui samalla henkilöautojen valmistus. Kuitenkin hyötyajoneuvojen ja sotilasautojen valmistus jatkui SPA-merkkisenä.
M. G. Piipponen

M. G. Piipponen
Mauno (Magnus) Gustaf Piipponen (3. huhtikuuta 1860 Kiihtelysvaara − 7. kesäkuuta 1937 Joensuu) oli suomalainen Joensuussa vaikuttanut kauppias, laivanvarustaja ja kauppaneuvos.
Piipposen vanhemmat olivat maanviljelijä Matti Piipponen ja Riitta Vatanen. Hän pääsi 1874 Joensuun yläalkeiskoulusta ja kävi sitten Turun ruotsinkielisen kauppakoulun 1876. Hän oli aluksi konttoristina Pankakosken ruukilla 1876−1882 ja hän perusti oman kauppaliikkeensä Joensuuhun vuonna 1882. Piipponen harjoitti sitten tukku- ja vähittäiskauppaa sekä laivaliikennettä pääasiassa Joensuusta Pielisen suuntaan.  Hän oli mukana perustamassa useita Joensuussa toimineita laivayhtiöitä ja oli yksi 1911 perustetun Joensuun Rullatehdas Oy:n perustajista ja osakkaista. Piipponen harjoitti voin vientiä ja hän oli osakkaana 1895 perustetussa joensuulaisessa Voinvientiyhtiössä. Hän oli Karjalattaren ja Karjalaisen kirjapaino Oy:n johtokunnan jäsen ja Kansallispankin hallintoneuvoston jäsen 1915−1927. Piipponen sai kauppaneuvoksen arvon 1912.
Piipponen oli useita vuosikymmeniä Joensuun kaupunginvaltuuston ja rahatoimikamarin jäsenenä ja hän toimi myös valtuuston puheenjohtajana. Hän oli Joensuun kauppa- ja tehdasyhdistyksen perustaja ja hän oli jäsenenä Karjalan radan jatkamista Joensuuhun ajaneessa komiteassa ja muissa paikallisissa rautatiekomiteoissa. Piipposen aloitteesta Joensuuhun perustettiin 1909 kauppakoulu.
Piipponen rakennutti 1890-luvulla Pyhäselän rantaan Hopealahden tilalle perheelleen kesäasunnon. Hän rakennutti tilalle myös pehtorin asunnon, ison kivinavetan ja muita talousrakennuksia. Hopealahden tila on ollut vuodesta 1990 alkaen Joensuun Työväenyhdistyksen omistuksessa.
Mauno Piipponen oli naimisissa 1882−1919 Anna Mannisen (k. 1919) kanssa. Heillä oli yhdeksän lasta. Mauno Piipposen kuoltua hänen liikkeensä toiminta päättyi 1938 liikettä johtaneen pojan Tauno Piipposen (1886–1938) kuoltua.
Aiheesta muualla

SKS Biografiakeskus : Suomen talouselämän vaikuttajat : Kauppaneuvos Magnus Gustaf Piipponen (1860–1937)
Esko Pakkanen : Ilmarisen perilliset : Höyrylaivoja Joensuun ja likiseutujen vesillä, Suomen Höyrypursiseura ry 2019
Råån

| Råån |
| --- | --- |

Maanosa:  Eurooppa
Maat:  Ruotsi
Läänit:  Skåne
Maakunnat:  Skåne
Kunnat:  Svalöv, Landskrona, Helsingborg
Vesistöalue ja valuma-alueen tietoja
Päävesistöalue:  Råånin vesistö
Pinta-ala:  192,8 km²  
Pääuoman pituus:  28 km 
Pääuoman osuudet:  Råån ←(pohjoisesta tuleva pelto-oja)
Joen uoman kohteita
Alkulähde:  ojanhaara, Sireköpingen kirkko 
 :  55.9264°N, 12.9901°E
Laskupaikka:  Helsingborg
 :  55.9917°N, 12.7431°E
Mittaustietoja
Lähdekorkeus:  34 m  mpy.
Laskukorkeus:  0 m
Korkeusero:  34 m
Pituus:  20 km  
Kaltevuus:  1,7 m/km
Keskiylivirtaama:  16,1 m³/s (MHQ) 
Keskivirtaama:  1,74 m³/s (MQ) 
Keskialivirtaama:  0,08 m³/s (MNQ) 
Muuta
Muualla:  Wikimedia Commons
Råån, joka tunnetaan myös nimillä Råå-ån, Kvistoftaån tai Kvistofta-Råån , on Ruotsissa Skånen läänissä virtaava 20 kilometriä pitkä joki, joka muodostaa Råånin vesistössä alaosan sen 28 kilometriä pitkään pääuomaan. Joen valuma-alueen pinta-ala on 193 neliökilometriä ja se laskee Pohjanmeren ja Itämeren vaihettumisvyöhykkeeseen Kattegatiin Råån satamassa Helsingborgin eteläosassa.
Pääuoma muodostuu pohjoisesta Duveken metsistä alkavasta metsäpuorosta, joka on johdettu peltoalueen ojiin. Se kohtaa Råån Sireköpingen kirkolla, joka sijaitsee pari kilometriä Tågarpista itään. Ne sijaitsevat joen uurtaman laakson äärellä ja joki virtaa koko matkan laaksossa (ruots. Rååns dalgång). Laakso syvenee merta kohti mentäessä ja sen on monin paikoin suojelualuetta. Joenvarsitaajamia ovat Tågarp, Vallåkra, Gantofta ja Helsingborgin eteläosat.
Käännös suomeksi
Rokote Laboratories Finland

| Rokote Laboratories Finland Oy |
| --- | --- |
Yritysmuoto:  osakeyhtiö
Perustettu:  2020
Toimitusjohtaja:  Tuija Keinonen
Puheenjohtaja:  Seppo Ylä-Herttuala
Kotipaikka:  Helsinki, Suomi
Toimiala:  lääketeollisuus
Kotisivu:  rokote.com
Infobox OKVirheellinen NIMI-arvo: 
Rokote Laboratories Finland Oy on suomalainen yritys, joka kehittää nenäsumutteena annettavaa FINCoVac-koronavirusrokotetta. Maaliskuussa 2021 Helsingin ja Itä-Suomen yliopistoista tuli yrityksen omistajia. Heinäkuussa 2021 Rokote Laboratories Finland Oy sai 9 miljoonan euron rahoituksen nenäsumutteena annettavalle koronarokotteelle.
SPD (täsmennyssivu)

SPD voi tarkoittaa seuraavia:
Saksan sosiaalidemokraattinen puolue, Sozialdemokratische Partei Deutschlands
Serial Presence Detect, muistimoduulien ajoituksien tunnistusstandardi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SPD”, voi hakea sivunnimihaulla, laajalla sivunnimihaulla tai tekstihaulla.
Robert Leonard

Robert Leonard voi tarkoittaa seuraavia:
Robert Sean Leonard (s. 1969), yhdysvaltalainen näyttelijä
Robert Z. Leonard (1889–1968), yhdysvaltalainen elokuvaohjaaja
Robert A. Leonard, yhdysvaltalainen kielitieteilijä ja Sha Na Na -yhtyeen alkuperäisjäsen.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Robert Leonard”, voi hakea sivunnimihaulla, laajalla sivunnimihaulla tai tekstihaulla.
Rokonpanija

| --- | --- |
:  Määritelmä: Rokonpanija on vanha ammattinimike rokottajalle. 
: Wikipediassa ei tällä hetkellä ole varsinaista artikkelia aiheesta Rokonpanija. Katso rokonpanija Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Lon Chaney, Sr.

| Lon Chaney |
| --- | --- |
 Lon Chaney elokuvan The Miracle Man kuvausten aikana vuonna 1919.
Henkilötiedot
Koko nimi:  Leonidas Frank Chaney
Syntynyt: 1. huhtikuuta 1883  Colorado Springs, Colorado
Kuollut: 26. elokuuta 1930 (47 vuotta)  Los Angeles, Kalifornia
Ammatti:  näyttelijä ohjaaja käsikirjoittaja
Puoliso:  Cleva Creighton (1905–1914) Hazel Hastings (1914–1930)
Näyttelijä
Taiteilijanimet:  The Man of a Thousand Faces
Aktiivisena:  1902–1930
Palkinnot
 Walk of Fame, Hollywood (1960) 
Aiheesta muualla
Viralliset kotisivut
IMDb 
Elonet
AllMovie
Lon Chaney (1. huhtikuuta 1883 Colorado Springs, Colorado – 26. elokuuta 1930 Los Angeles, Kalifornia), lempinimeltään ”Tuhansien kasvojen mies”, oli mykkäelokuvien aikainen yhdysvaltalainen näyttelijä sekä ohjaaja ja käsikirjoittaja.
Hän oli yksi varhaisen elokuvan monipuolisimmista ja elinvoimaisimmista näyttelijöistä. Hänet muistetaan parhaiten piinattujen, usein groteskien ja koeteltujen henkilöhahmojen karakterisoijana sekä rajoja rikkovasta maskeeraustaiteestaan.
Elämä ja ura > Varhaiset vuodet ja uran alku näyttämöllä

Lon Chaney syntyi Leonidas Frank Chaney -nimisenä Colorado Springsissä, Coloradossa Frank H. Chaneylle (1852–1927) ja Emma Alice Kennedylle (1855–1914); hänen isänsä oli pääasiassa englantilaista ja osin ranskalaista syntyperää ja James L. Chaneyn (1820–?) ja Caroline Uffnerin (1820–?) poika, ja hänen äitinsä oli taustaltaan irlantilainen Jonathan Ralstin Kennedyn (1825–1900) ja Mary E. Jonesin (1833–?) tytär.
Chaneyn molemmat vanhemmat olivat kuuroja, ja kuurojen vanhempien lapsena Chaneysta kehkeytyi taidokas pantomiimikko. Hän aloitti uransa teatterilavoilla vuonna 1902, ja alkoi kierrellä suosituissa vaudevillen ja teatterin näyttämönumeroissa. Vuonna 1905 hän tapasi ja avioitui 31. toukokuuta laulaja Cleva Creightonin (oikealta nimeltään Frances Cleveland Creighton, 1889–1967) kanssa ja 10. helmikuuta vuonna 1906 heidän ensimmäinen lapsensa ja ainoa poikansa Creighton Tull Chaney (alias Lon Chaney, Jr.) syntyi Oklahoma Cityssä, Oklahomassa. Chaneyt jatkoivat matkustelua, asettuen Kaliforniaan vuonna 1910.
Valitettavasti pariskunnan välille koitui aviollisia ongelmia ja huhtikuussa 1913 Cleva meni Majestic Theateriin Los Angelesin keskustassa, missä Lonilla oli meneillään Kolb and Dill -show ja yritti itsemurhaa elohopeakloridia nielemällä. Itsemurhayritys epäonnistui ja tuhosi hänen laulajan uransa; aiheuttamalla skandaalin ja avioeron se rasitti Chaneyn teatteriuraa ja sai hänet siirtymään elokuvien pariin. Avioero myönnettiin huhtikuussa 1914.
Elämä ja ura > Kuolema

Talvella 1929 kuvatun elokuvan Chicagon pikajuna n:o 2329 aikana Chaney sairastui keuhkokuumeeseen. Vuoden 1929 lopulla häneltä diagnosoitiin keuhkoputken syöpä. Raivokkaasta lääkehoidosta huolimatta hänen tilansa huononi ja kun The Unholy Treen julkaisemisesta oli kulunut seitsemän viikkoa, 47-vuotias Lon Chaney kuoli kurkkuverenvuotoon 26. elokuuta vuonna 1930 Los Angelesissa, Kaliforniassa. Hänen kuolemansa mursi syvästi hänen perheensä, elokuvateollisuuden sekä ihailijat. Yhdysvaltain merijalkaväki lähetti kappalaisen ja kunniavartioston hänen hautajaisiinsa. Hänet haudattiin Glendalen Forest Lawn Memorial Parkin hautausmaalle hänen isänsä hautaholvin viereen. Myös hänen vaimonsa Hazel haudattiin sinne hänen kuoltuaan vuonna 1933. Chaneyn hautaholvi jätettiin tuntemattomista syistä nimettömäksi.
Perintö

Vuonna 1957 James Cagney kirjoitti Chaneysta elämäkertakirjan nimeltä Man of a Thousand Faces. Vaikka kirjan juoni oli suurimmaksi osaksi fiktiivinen, elokuva teki kunniaa Chaneyn uralle ja auttoi hänen kuolemanjälkeisen maineensa edistämisessä. Elinaikanaan Chaney oli kerskaillut olevansa liian vaikea pala hänen elämäänsä kuvaaville elämäkertureille ja sanonut että ”Lon Chaneyta ei ole olemassa elokuvien ulkopuolella”. Tämä oli se säe, jolla hän piti esiintymistensä ja maskeerauksensa mystistä mainetta yllä.
Lon Chaney on saanut 8. helmikuuta vuonna 1960 elokuvaurastaan tähden Hollywood Walk of Famelle, Hollywoodiin osoitteeseen 7046 Hollywood Boulevard. Vuonna 1994 hän sai kunnianosoituksekseen karikatyristi Al Hirschfeldin hänestä tekemän pilakuvan, joka julkaistiin Yhdysvaltain postimerkissä.
Colorado Springsin teatteri Civil Auditoriumissa on nimetty hänen mukaansa.
Chaney rakensi vaikuttavan kivimökin Eastern Sierra Nevada Mountaisin syrjäiseen erämaahan lähellä Big Pineaa, Kaliforniaa, piilopaikaksi. Mökki (jonka on suunnitellut arkkitehti Paul Williams) on siellä edelleen, ja se on nykyään Inyo National Forest Servicen suojeluksessa.
Chaneyn poika, Lon Chaney, Jr. on myös tullut tunnetuksi kauhuelokuvarooleistaan, varsinkin Ihmissudessa. Chaneyt ovat esiintyneet Yhdysvaltain postimerkissä nimihahmoinaan, Oopperan kummituksena ja Susimiehenä, ja tätä kokoelmaa on täydennetty Bela Lugosilla Draculana, Boris Karloffilla Frankensteinin hirviönä sekä Muumiolla.
Hänet on poikineen mainittu Warren Zevonin laulussa ”Werevolves of London”.
Monet Chaneyn kollegoista pitivät häntä hyvin korkeassa arvossa ja hän antoi usein neuvoja ja apua uransa alkuvaiheessa oleville. Hän oli myös suuresti kunnioitettu niiden elokuvan- ja studiotyöntekijöiden keskuudessa, joiden parissa hän työskenteli.
Hazel lahjoitti Chaneyn kuoleman jälkeen hänen kuuluisan maskeerauslaatikkonsa Los Angeles County Museum of Artiin, missä se asetettiin julkisesti näytteille. Maskeeraustaiteilija ja Chaney-elämäkertoja Michael Blake pitää hänen maskeerauslaatikkoaan elokuvaehostustaiteen Graalin maljana.
Aiheesta muualla

Wikimedia Commonsissa on kuvia tai muita tiedostoja aiheesta .
Lon Chaney, Sr. Internet Movie Databasessa. (englanniksi)
Lon Chaneyn esittely
Chaneyn suvun virallinen kotisivu (englanniksi)
Mykkäelokuvasivusto
Lon Chaney elokuvassa Suuren oopperan kummitus (1925).
Lon Chaney esittämässä ”Mr. Wuta”.
Lon Chaney oopperan kummituksena.
M. G. Ramachandran

M. G. Ramachandran Intian postimerkissä vuonna 2017.
M. G. Ramachandranin muistomerkki Chennaissa.
Marudhur Gopalan Ramachandran (tamiliksi மருதூர் கோபாலன் இராமச்சந்திரன், Marutūr Kōpālaṉ Irāmaccantiraṉ; 17. tammikuuta 1917 Nawalapitiya, Brittiläinen Ceylon – 24. joulukuuta 1987 Madras, Intia), tunnetaan myös nimikirjaimilla MGR, oli intialainen tamilielokuvien näyttelijä ja tuottaja sekä poliitikko. Ramachandran syntyi Brittiläisessä Ceylonissa, nykyisessä Sri Lankassa. Hän näytteli lukuisissa elokuvissa ja ohjasi itse neljä elokuvaa.
Ramachandran perusti All India Anna Dravida Munnetra Kazhagam -puolueen vuonna 1972. Hän toimi Tamil Nadun osavaltion pääministerinä kesäkuusta 1977 helmikuuhun 1980 ja uudestaan kesäkuusta 1980 kuolemaansa saakka.
Tilanne jatkui lähes kuukauden Tamil Nadussa. Noin miljoona[45] ihmistä seurasi hänen jäänteitään, noin 30 seuraajaa teki itsemurhan ja ihmisille tehtiin päitä. Hänen kuolemansa jälkeen hänen poliittinen puolueensa, All India Anna Dravida Munnetra Kazhagam, jakautui hänen vaimonsa V. N. Janaki Ramachandranin ja J. Jayalalithaan kesken; ne yhdistyivät vuonna 1989.selvennä
Poliitikkona Ramachandran oli omavaltaisuudestaan huolimatta kansan suosiossa. Hänen kuolemansa joulukuussa 1987 aiheutti Tamil Nadussa laajoja levottomuuksia, joissa  30 ihmistä teki itsemurhan ja osa teki tonsuurin päähän. Hautajaissaattoa seuraamassa arvioitiin olleen miljoona ihmistä.
Aiheesta muualla

Kuvia tai muita tiedostoja aiheesta M. G. Ramachandran Wikimedia Commonsissa
M. G. Ramachandran Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Rokonkari

Rokonkari
Rokonkari Lumijoen Varjakan satamasta nähtynä.
| --- | --- |
Sijainti:  64°56.425′N, 025°6.312′E, Lumijoki Pohjois-Pohjanmaa Suomi
Merialue:  Perämeri
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Rokonkari on asumaton kivikkoinen saari Lumijoen Varjakan venesataman pohjoispuolella Liminganlahden suulla Perämerellä. Saarella on pieni kalastajamaja.
Saari sijaitsee Liminganlahden luonnonsuojelualueen läntisimmässä kolkassa, noin kahden kilometrin päässä Varjakan satamasta ja Vatunginnokasta pohjoiseen. Kasvillisuutta on vähän, ja puusto rajoittuu muutamaan mäntyyn sekä yksinäiseen koivuun. Saari on tavallisimpien merilintujen pesimäalue.

Lumijoki
| --- | --- |
Kylät ja kulmakunnat:   Ukuranperä  Varjakka  Ylipää 
Luonto:   Lamunkari  Lumijoki  Rokonkari 
Muut:   HL Hailuoto  Kirjasto  Kirkko  Kunnantalo
Rita Ora

| Rita Ora |
| --- | --- |
 Rita Ora MTV Video Music Awardseissa 2018.
Henkilötiedot
Koko nimi:  Rita Sahatçiu Ora-Waititi
Syntynyt: 26. marraskuuta 1990 (ikä 33) Pristina, Kosovon sosialistinen alue, Serbian ST, Jugoslavia
Ammatti:  laulaja, näyttelijä
Muusikko
Laulukielet:  englanti
Aktiivisena:  2008–
Tyylilajit:  pop, dancepop, R&B
Soittimet:  piano 
Levy-yhtiöt:  Roc Nation Atlantic Records
 Nimikirjoitus
Aiheesta muualla
www.ritaora.com
  [ Muokkaa Wikidatassa ] [ ohje ]  
Rita Ora esiintymässä Future Music Festivalilla Malesiassa vuonna 2013.
Rita Sahatçiu Ora-Waititi (o.s. Ora, s. 26. marraskuuta 1990 Pristina, Jugoslavia) on brittiläinen laulaja ja näyttelijä. Hän nousi esille vuonna 2012 esiintyessään DJ Freshin kappaleella ”Hot Right Now” sekä julkaistessaan menestyssinglet ”How We Do (Party)” ja ”R.I.P.”, jotka kaikki sijoittuivat Britanniassa listaykkösiksi. Myös hänen debyyttialbuminsa Ora saavutti Britanniassa kärkisijan ja myi platinaa.
Oran toinen albumi Phoenix julkaistiin marraskuussa 2018. Albumin ensimmäinen single ”Your Song” sijoittui Britanniassa seitsemänneksi, ja seuraavat singlet ”Anywhere” ja ”Let You Love Me” nousivat viiden kärkeen.
Ora esiintyi Suomessa ensimmäisen kerran Ruisrock-festivaalilla 5. heinäkuuta 2019.
Tausta

Ora on sukujuuriltaan Kosovon albaani. Hänen vanhempansa ovat psykiatri Vera (o.s. Bajraktari) ja ekonomi sekä pubin omistaja Besnik Sahatçiu. Hän syntyi Pristinan kaupungissa Kosovossa, joka oli tuolloin osa Jugoslaviaa. Perhe muutti Britanniaan poliittisista syistä vuonna 1991, Ritan ollessa alle yksivuotias. Sahatçiu on Ritan alkuperäinen sukunimi, johon hänen isänsä keksi lisätä Oran helpommin lausuttavana – Sahatçiu tarkoittaa ”kelloseppää” ja Ora ”tuntia”.
Ora kasvoi Notting Hillissä, Länsi-Lontoossa. Hänellä on vanhempi sisko Elena ja nuorempi veli Don. Ora aloitti laulamisen nuorella iällä ja valmistui esittävien taiteiden koulusta nimeltä Sylvia Young Theatre School.
Ura > Laulajana

Ora esiintyi aluksi open mic -illoissa ympäri Lontoota ja silloin tällöin myös isänsä pubissa. Vuonna 2008 Ora oli Britannian edustajaehdokkaana vuoden 2009 Euroviisuihin. Hän pääsi koe-esiintymisestä läpi, mutta jättäytyi pian pois kilpailusta koska tunsi, ettei kyseinen haaste ollut häntä varten. Saman vuoden joulukuussa Ora allekirjoitti levytyssopimuksen Jay-Z:n omistaman Roc Nationin kanssa. Saatuaan sopimuksen hän levytti kokonaisen albumin ja halusi julkaista sen, mutta levy-yhtiö vastusti, joten hän alkoi työstää uutta materiaalia debyyttialbumiinsa.
Ora toimi vokalistina DJ Freshin kappaleella ”Hot Right Now”, joka julkaistiin 12. helmikuuta 2012. Kappale debytoi ykkössijalla Britanniassa. Samaan aikaan Ora osallistui Draken kiertueelle. Kappale ”How We Do (Party)” julkaistiin Oran debyyttialbumin ensimmäisenä singlenä Australiassa, Kanadassa ja Yhdysvalloissa. Britanniassa albumin debyyttisingle oli 6. toukokuuta julkaistu ”R.I.P.”, ja elokuussa julkaistiin ”How We Do (Party)” albumin toisena singlenä. Molemmat kappaleet nousivat Britannian singlelistan kärkeen ja olivat Oran toinen ja kolmas listaykköseksi sijoittunut single saman vuoden aikana. Hänen debyyttialbuminsa Ora julkaistiin 27. elokuuta 2012 ja se nousi Britanniassa myyntilistan kärkeen. Albumilta julkaistiin kolmantena singlenä ”Shine Ya Light” ja neljäntenä ”Radioactive”.
Tammikuussa 2013 Ora alkoi suunnitella toista studioalbumiaan. Ora julkaisi uuden singlen ”I Will Never Let You Down” toukokuussa 2014. Siitä tuli hänen neljäs Britannian latauslistan kärkeen noussut singlensä. Hän oli myös mukana Iggy Azalean kappaleella ”Black Widow”, joka sijoittui Britanniassa neljänneksi. Kappale oli myös Oran debyytti Yhdysvaltojen Billboard Hot 100 -listalla, jossa se sijoittui kolmannelle sijalle. Kesäkuussa 2015 Ora julkaisi kappaleen ”Poison”, joka nousi Britannian singlelistan sijalle 3.
Ora haastoi sopimusyhtiönsä Roc Nationin oikeuteen vuonna 2015, sillä koki yhtiön ”hylänneen” hänet, ja vaati vapautusta sopimuksestaan. Vuoden 2016 alussa Roc Nation puolestaan nosti oikeuskanteen Oraa vastaan sopimuksen rikkomisesta. Juttu sovittiin toukokuussa 2016, ja Ora sai uuden levytyssopimuksen Atlantic Recordsilta.
26. toukokuuta 2017 Ora julkaisi ensimmäisen singlen lähes kahteen vuoteen. Kappale ”Your Song” sijoittui Britanniassa seitsemänneksi. Toinen single ”Anywhere” ylsi parhaimmillaan sijalle 2. Molemmat kappaleet sisältyvät Oran toiselle studioalbumille Phoenix, joka julkaistiin 23. marraskuuta 2018. Vuoden 2018 alussa Ora ja Liam Payne julkaisivat dueton ”For You” elokuvan Fifty Shades Freed soundtrackille.
Ora on äänialaltaan mezzosopraano. Hänen musiikillisia vaikuttajiaan ovat olleet muun muassa Gwen Stefani ja Beyoncé.
Ura > Näyttelijänä

Vuonna 2013 Ora esiintyi pienessä roolissa elokuvassa Fast & Furious 6.  Seuraavaksi hän sai roolin Christian Greyn sisarena Miana vuoden 2015 elokuvasta Fifty Shades of Grey − tarjouduttuaan alun perin työstämään elokuvan soundtrackia. Hän uusi roolinsa myös elokuvan jatko-osissa. Vuonna 2015 Ora esiintyi sivuroolissa myös elokuvassa Southpaw.
Ura > Muuta

Ora on esiintynyt muun muassa Calvin Kleinin, Supergan, Rimmelin, DKNY:n ja Roberto Cavallin mainoksissa. Hän on myös osallistunut Coca-Colan, Samsungin ja Escadan kampanjoihin. Vuonna 2014 Ora suunnitteli vaatemalliston Adidasille.
Ora toimi vierailevana tuomarina Britannian X Factor -laulukilpailuohjelmassa vuonna 2012. Vuonna 2015 hänestä tuli ohjelman vakituinen tuomari 12. tuotantokaudelle. Vuonna 2016 Ora tuli Tyra Banksin tilalle Huippumalli haussa -ohjelman 23. kauden juontajaksi. Hänet valittiin vuonna 2019 yhdeksi Unicefin hyvän tahdon lähettiläistä.
Yksityiselämä

Ora avioitui elokuussa 2022 uusiseelantilaisen ohjaaja-näyttelijä Taika Waititin kanssa Lontoossa ja otti sukunimekseen yhdistelmänimen Ora-Waititi. He alkoivat seurustella vuonna 2021.
Diskografia > Albumit

Ora (2012)
Phoenix (2018)
You & I (2023)
Diskografia > EP:t

Bang (2021)
Diskografia > Singlet

”How We Do (Party)” (2012)
”R.I.P.” (mukana Tinie Tempah, 2012)
”Shine Ya Light” (2012)
”Radioactive” (2013)
”I Will Never Let You Down” (2014)
”Poison” (2015)
”Body on Me” (mukana Chris Brown, 2015)
”Your Song” (2017)
”Anywhere” (2017)
”For You” (Liam Paynen kanssa, 2017)
”Girls” (mukana Cardi B, Bebe Rexha & Charli XCX, 2018)
”Let You Love Me” (2018)
”Only Want You” (mukana 6lack, 2019)
”Carry On” (Kygon kanssa, 2019)
”Ritual” (Tiëston ja Jonas Bluen kanssa, 2019)
”How to Be Lonely” (2020)
”Big” (Imanbekin ja David Guettan kanssa, 2021)
”You for Me” (Sigalan kanssa, 2021)
”Follow Me” (Sam Feldtin kanssa, 2021)
”You Only Love Me” (2023)
”Praising You” (mukana Fatboy Slim, 2023)
”Don’t Think Twice” (2023)
”Drinkin’” (Joel Corryn ja MK:n kanssa, 2023)
Diskografia > Vierailevana artistina

”Hot Right Now” (DJ Fresh, 2012)
”Lay Down Your Weapons” (K Koke, 2013)
”Black Widow” (Iggy Azalea, 2014)
”Doing It” (Charli XCX, 2015)
”Coming Home” (Sigma, 2015)
”New York Raining” (Charles Hamilton, 2015)
”Lonely Together” (Avicii, 2017)
”R.I.P.” (Sofía Reyes feat. Anitta, 2019)
Aiheesta muualla

Kuvia tai muita tiedostoja aiheesta Rita Ora Wikimedia Commonsissa
Viralliset sivut (Arkistoitu – Internet Archive)
Rita Ora Roc Nationin sivustolla (Arkistoitu – Internet Archive)
Maleficent 2: Pahan valtiatar

| Maleficent 2: Pahan valtiatar> Maleficent: Mistress of Evil |
| --- | --- |

Ohjaaja:  Joachim Rønning
Käsikirjoittaja:   Joe Roth  Noah Harpster  Micah Fitzerman-Blue 
Perustuu:  Charles Perraultin ja Grimmin veljesten satuun Prinsessa Ruusunen ja Disneyn elokuvaan Prinsessa Ruusunen
Tuottaja:   Linda Woolverton  Angelina Jolie  Duncan Henderson 
Säveltäjä:  Geoff Zanelli
Kuvaaja:  Henry Braham
Leikkaaja:   Laura Jennings  Craig Wood 
Pukusuunnittelija:  Ellen Mirojnick
Pääosat:   Angelina Jolie  Elle Fanning  Michelle Pfeiffer  Chiwetel Ejiofor  Sam Riley 
Valmistustiedot
Valmistusmaa:  Yhdysvallat
Tuotantoyhtiö:  Walt Disney Studios Motion Pictures
Levittäjä:  Walt Disney Studios Motion Pictures Microsoft Store Netflix Disney+
Ensi-ilta:   16. lokakuuta 2019 (Suomi)  18. lokakuuta 2019 (Yhdysvallat) 
Kesto:  119 minuuttia
Alkuperäiskieli:  englanti
Budjetti:  185 miljoonaa dollaria
Tuotto:  491,7 miljoonaa
Edeltäjä:  Maleficent – Pahatar
Aiheesta muualla
IMDb 
Elonet
AllMovie
Infobox OKNimi-testi OK: 
Maleficent 2: Pahan valtiatar (engl. Maleficent: Mistress of Evil) on vuonna 2019 ensi-iltansa saanut yhdysvaltalainen fantasiaelokuva, jonka on ohjannut Joachim Rønning. Pahan valtiatar on jatko-osa elokuvalle Maleficent – Pahatar, joka kertoo Prinsessa Ruususen tarinan Pahattaren näkökulmasta. Pääosissa esiintyvät Angelina Jolie ja Elle Fanning.
Näyttelijät

| 0 | 1 | 2 |
| --- | --- | --- |
|  Angelina Jolie  | … |  Pahatar   |
|  Elle Fanning  | … |  prinsessa Aurora   |
|  Michelle Pfeiffer  | … |  kuningatar Ingrid   |
|  Chiwetel Ejiofor  | … |  Conall   |
|  Sam Riley  | … |  Diaval   |
|  Ed Skrein  | … |  Borra   |
|  Harris Dickinson  | … |  prinssi Phillip   |
|  Lesley Manville  | … |  Fauna   |